Document ID: /roh_data/filtered/fineweb-2-filterrobots_roh.jsonl.gz/17613

Ussa propona il Forum per la politica exteriura «foraus» d'adattar l'artitgel da l'immigraziun enstagl da stritgar quel sco quai che l'iniziativa propona. Ils auturs dal forum han preschentà ina cuntraproposta directa.
Quella prevesa che la Svizra controlleschia da maniera autonoma l'immigraziun. Uschia aveva il pievel decis il 2014 cun acceptar l'iniziativa d'immigraziun da massa.
Auter che l'iniziativa da la PPS protegia la cuntraproposta però la libra circulaziun da persunas.
RR novitads 12:00